CELEX: 32016R2373
Language: hr
Date: 2016-12-22 00:00:00
Title: Provedbena uredba Vijeća (EU) 2016/2373 od 22. prosinca 2016. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o izmjeni Provedbene uredbe (EU) 2016/1127

23.12.2016   
            
            
               HR
            
            
               Službeni list Europske unije
            
            
               L 352/31
            
         PROVEDBENA UREDBA VIJEĆA (EU) 2016/2373
   od 22. prosinca 2016.
   o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o izmjeni Provedbene uredbe (EU) 2016/1127
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (1), a posebno njezin članak 2. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 12. srpnja 2016. donijelo Provedbenu uredbu (EU) 2016/1127 (2) o provedbi članka 2. stavka 3. Uredbe (EZ) br. 2580/2001 utvrđivanjem ažuriranog popisa osoba, skupina i subjekata na koje se primjenjuje Uredba (EZ) br. 2580/2001.
            
         
               (2)
            
            
               Vijeće je utvrdilo da su dodatne tri osobe uključene u teroristička djela u smislu članka 1. stavaka 2. i 3. Zajedničkog stajališta Vijeća 2001/931/ZVSP (3), da je odluku u vezi s njima donijelo nadležno tijelo u smislu članka 1. stavka 4. tog Zajedničkog stajališta te da bi se na njih trebale primjenjivati posebne mjere ograničavanja predviđene u Uredbi (EZ) br. 2580/2001.
            
         
               (3)
            
            
               Popis osoba, skupina i subjekata na koje se primjenjuje Uredba (EZ) br. 2580/2001 trebalo bi izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog Provedbenoj uredbi (EU) 2016/1127 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. prosinca 2016.
      
         
            Za Vijeće
         
         
            Predsjednik
         
         M. LAJČÁK
      
   
   
      (1)  SL L 344, 28.12.2001., str. 70.
   
   
      (2)  Provedbena uredba Vijeća (EU) 2016/1127 od 12. srpnja 2016. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2015/2425 (SL L 188, 13.7.2016., str. 1.).
   
      (3)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).
   
      PRILOG
      Na popis osoba naveden u odjeljku I. (Osobe) Priloga Provedbenoj uredbi (EU) 2016/1127 dodaju se sljedeće osobe:
      
                  —
               
               
                  EL HAJJ, Hassan Hassan, rođen 22. ožujka 1988. u Zaghdraiyi, okrug Sidon (Libanon), kanadski državljanin. Broj putovnice: JX446643 (Kanada),
               
            
                  —
               
               
                  MELIAD, Farah (također poznat kao HUSSEIN HUSSEIN, također poznat kao JAY DEE), rođen 5. studenoga 1980. u Sydneyu (Australija), australski državljanin. Broj putovnice: M2719127 (Australija),
               
            
                  —
               
               
                  ȘANLI, Dalokay (također poznat kao Sinan), rođen 13. listopada 1976. u Pülümüru (Turska).